PolyAgent/wiki_georgian_en_parallel_20231101 huggingface dataset:
კაშხალი

კაშხალი — ჰიდროტექნიკური ნაგებობა, რომელიც გადატიხრავს მდინარეს (ან სხვა წყალსადინარს) დინების ზემო ნაწილში წყლის დონის ასაწევად, ნაგებობის მდებარეობის ადგილზე წყლის დაწნევის გასაზრდელად ან/და სხვადასხვა დანიშნულების წყალსაცავის შესაქმნელად. ძველად კაშხალს უმეტესად სარწყავად აშენებდნენ. ამჟამად კი კაშხლები გამოიყენება როგორც სარწყავი წყლის დასაგროვებლად, ასევე ჰესებისათვის, წყალდიდობისგან დაცვის მიზნით და სხვა.
კაშხლის მშენებლობის შესახებ ცნობები დაცულია ეგვიპტეში (ძველი წელთაღრიცხვის 4000), ინდოეთში (ძველი წელთაღრიცხვის 4000), ჩინეთში და სხვ. ძველად მას უმთავრესად მიწისგან ან ხისგან აგებდნენ და მცირე სიმაღლე ჰქონდა. კაშხლების მშენებლობა ფართოდ გაიშალა ახალი წელთაღრიცხვის XVI-XVII საუკუნეებში, განსაკუთრებით კი — XIX საუკუნის II ნახევრიდან, როდესაც დაიწყეს ჰიდროელექტროსადგურების აგება.
დანიშნულების მიხედვით არსებობს წყალსაცავი და წყალსაწევი კაშხლები. არის აგრეთვე ყრუ და წყალგადასაშვები კაშხლები. ძირითადი საშენი მასალის მიხედვით კაშხალი შეიძლება იყოს მიწის, ქვის, შერეული, ბეტონის, რკინაბეტონის და სხვა.
მიწაყრილი კაშხალი – უძველესია და ყველაზე ფართოდაა გავრცელებული.
ქვის კაშხალი – შენდება ქვის, ღორღის ან ხრეშის დაყრით.
შერეული ტიპის კაშხალი – ქვაყრილისა და გრუნტის, ან ქვაყრილისა და ბეტონისაგან შედგება.
ბეტონისა და რკინაბეტონის კაშხალი – შეიძლება იყოს 3 ტიპის: გრავიტაციული, თაღოვანი და კონტრფორსებიანი.
ხის კაშხალი – ჩვეულებრივ წყალგადასაშვები ხასიათისაა.
ხშირად მდინარეზე შენდება მცირე სიმაღლის (ანუ დაბალზღურბლიანი) წყალსაშვიანი დასაშლელი კაშხლები.
საქართველოში არსებული კაშხლებიდან აღსანიშნავია ენგურის თაღოვანი კაშხალი.
კაშხლებზე მომხდარი უმსხვილესი კატასტროფები
გალერეა
რესურსები ინტერნეტში
ლიტერატურა
მოსტკოვი მ., ჰიდროტექნიკური ნაგებობანი რკინიგზის ტრანსპორტზე., თბ., 1960;
მოწონოლიძე ნ., ჰიდროტექნიკური ნაგებობანი, ნაწ., 1, თბ., 1977;
Ничипорович А. А., Плотины из местных материалов, М., 1973;
Производство гидротехнических работ, М., 1970.
სქოლიო
კაშხლები
ჰიდროტექნიკური ნაგებობები
ნიკოლოზ აბაშიძე-ფინეზიშვილი

ნიკოლოზ აბაშიძე-ფინეზიშვილი
ნიკოლოზ როსტომის ძე აბაშიძე-ფინეზიშვილი — იმერეთის აჯანყების (1819-1820) აქტიური მონაწილე. 1819 ფარულად გაემგზავრა ახალციხის ფაშასთან და აჯანყებულთათვის თოფ-იარაღი ჩამოიტანა. 1820 თავი შეაფარა გურიას, სადაც მონაწილეობა მიიღო პოლკოვნიკ პუზირევსკის რაზმთან შეტაკებაში. შემდეგ ახალციხეში გაიხიზნა. რუსეთის მთავრობამ მამული ჩამოართვა, ოჯახი კი რუსეთში გადაუსახლა.
ლიტერატურა
Махарадзе Н., Восстание в Имеретии 1819-1820 гг., «მასალები საქართველოსა და კავკასიის ისტორიისთვის», 1942, ნაკვ. 3.
ნ
არსენა ოძელაშვილის ქუჩა

არსენა ოძელაშვილის ქუჩა — ქუჩა თბილისში. მდებარეობს მთაწმინდის რაიონში (მთაწმინდა); ვახტანგ კოტეტიშვილის ქუჩიდან რიწის ქუჩამდე. წარმოიქმნა XIX საუკუნეში. 30-იან წლებში იყო ლაბორატორიის ქუჩის (ახლანდელი პავლე ინგოროყვას ქუჩა) ნაწილი. 1900 წელს დაერქვა სამიჯნო, მიჯნის ქუჩა („მეჟევაია“). 1923 წელს — არსენას, 1958 წელს კი არსენა ოძელაშვილის სახელი ეწოდა. შემონახულია XIX საუკუნის საცხოვრებელი სახლები. აქვს 1 ჩიხი.
ლიტერატურა
ოძელაშვილი
ლინარეს-დე-მორა

ლინარეს-დე-მორა — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის გუდარ-ხავალამბრეს კომარკის შემადგენლობაში. ფართობი — 116,27521 კმ². მოსახლეობა — 225 კაცი (2020 წ.).
იხილეთ აგრეთვე
ტერუელის მუნიციპალიტეტები
რესურსები ინტერნეტში
ალბენტოსის მუნიციპალიტეტის ოფიციალური საიტი
Gran Enciclopedia Aragonesa - ლინარეს-დე-მორა
სქოლიო
ტერუელის მუნიციპალიტეტები
დობოის რეგიონი

დობოის რეგიონი — ბოსნია და ჰერცეგოვინის შემადგენლობაში შემავალი სერბთა რესპუბლიკის 6 რეგიონიდან ერთ-ერთი.
გეოგრაფია
მდებარეობს ქვეყნის ჩრდილოეთ ნაწილში. კანტონის ადმინისტრაციული ცენტრია დობოი. რეგიონი შედგება 8 თემისაგან.
სქოლიო
სერბთა რესპუბლიკის რეგიონები
ბეზობრაზოვების აგარაკი

ბეზობრაზოვების აგარაკი — მინიატურული ვილა ან აგარაკი, მდებარეობს სანქტ-პეტერბურგის ჟერნოვკის რაიონში, მისამართზე: ირინოვსკის პროსპექტი, სახლი 9.
ისტორია
XVIII საუკუნის შუა წლებში მდინარე ლაპკის გაყოლებაზე მიწები ეკუთვნოდა ანდრეი ნარტოვს. ქვის შენობები ააშენეს 1780-იან წლებში მიხეილ დონაუროვის ხელმძღვანელობით, რომელიც ერთ ხანს მდივნად მუშაობდა იმპერატორ პავლე I-თან. მშენებლობა მიმდინარეობდა პალადიანიზმის მოტივებით და შეიმუშავა ჯაკომო კვარნეგიმ.
საზეიმო ინტერიერი და ღუმელი გადაღებულია რევოლუციამდელ ფოტოებზე. თაბაშირის კედლები უკავია დიდ პანოს, რომელზეც გამოსახულია გატჩინოს სასახლე, მოხატული იყო ასევე საძინებლის კედლები. აგარაკი გარშემორტყმული იყო პეიზაჟური ბაღით და ჭაობით.
1838 წელს ქონება შეიძინა გენერალმა ეკატერინა ალექსანდრეს ასულმა სუხოზანეტმა (თავად ალექსანდრე ბელოსელსკი-ბელოოზერსკის ქალიშვილმა), საკუთარი ქალიშვილის ანასათვის, რომელიც ცოლად გაჰყვა ნიკოლაი ბეზობრაზოვს. ახალი მფლობელების მიხედვით აგარაკმა მიიღო დღევანდელი სახელწოდება.
XX საუკუნის დასაწყისში ბეზობრაზოვები არ ცხოვრობდნენ აგარაკზე, ხოლო მიწის ნაკვეთები დამსვენებლებზე გააქირავეს. პირველი მსოფლიო ომის შემდეგ აგარაკი დაცემას განიცდის. თებერვლის რევოლუციის შემდეგ დაზარალდა ბაღები.
საბჭოთა პერიოდში შენობა ჯერ კლუბად გადააკეთეს, შემდეგ მასში განათავსეს „ნარკომპროსის“ სამუზეუმო განყოფილება. 30-იან წლებში კი აგარაკი სხვადასხვა უტილიტრული ფუნქციებით გამოიყენებოდა, შენობა ნაწილობრივ გადააკეთეს და 1940 წელს დაცვა მოუხსნეს, თუმცა 1950 წელს კვლავ აიყვანეს დაცვის ქვეშ და ორჯერ გაარემონტეს. უკანასკნელი რესტავრაცია დასრულდა 1980-იან წლებში.
აგარაკი წარმოადგენს სანქტ-პეტერბურგის ტერიტორიაზე მდებარე ფედერალური მნიშვნელობის არქიტექტურულ ძეგლს რუსეთის ფედერაციის მთავრობის 2001 წლის 10 ივლისის № 527 ბრძანების თანახმად.
რესურსები ინტერნეტში
Усадьба Безобразовых (Жерновка)
Усадьба А. К. Нартова «Жерновка» — Дача Безобразовых
Безобразное состояние дачи Безобразовых
სანქტ-პეტერბურგის კულტურული მემკვიდრეობის ფედერალური ობიექტები
ჰერათის პროვინცია

ჰერათის პროვინცია (Herāt) — პროვინცია დასავლეთ ავღანეთში. ფართობი — 54 778 კმ². მოსახლეობა — 1,762,157 ადამიანი (2012). დედაქალაქი — ჰერათი. ადმინისტრაციულად იყოფა16 რაიონად. დასავლეთიდან ესაზღვრება ირანი, სამხრეთიდან ფარაჰის პროვინცია, აღმოსავლეთიდან ღურის პროვინცია, ხოლო ჩრდილოეთიდან ბადღისის პროვინცია და თურქმენეთი.
მოსახლეობა რაიონების მიხედვით
ჰერათის პროვინცია შედგება 16 რაიონისა და 1000-მდე დასახლებული პუნქტისაგან.
იხილეთ აგრეთვე
ავღანეთის პროვინციები
რესურსები ინტერნეტში
Tribal Map of Herat on nps.edu
სქოლიო
ავღანეთის პროვინციები
ინტერნეტის პირველადი დომენი

ინტერნეტის პირველადი დომენი
ინტერნეტის დომენი — ინტერნეტის რესურსების სამისამართო სახელის ელემენტი. მაგალითად ქართული ვიკიპედიის მისამართში ka.wikipedia.org, უკანასკნელი კომპონენტი (org) წარმოადგენს მაღალი დონის დომენს. იგი გამოიყენება ინტერნეტის რესურსების გარკვეული ჯგუფების იდენტიფიკაციისათვის. შეიძლება გამოიყოს ორი ტიპის დომენები:
ეროვნული დომენები (2-ასოიანი კოდები)
.ge - საქართველო
.ru - რუსეთი
.fr - საფრანგეთი
.uk - დიდი ბრიტანეთი
.de - გერმანია
საერთო სარგებლობის დომენები (კოდები 3 და მეტასოიანი კოდები)
.com - კომერციული ორგანიზაციები
.org - არაკომერციული ორგანიზაციები
.net - ორგანიზაციები, რომლებიც დაკავშირებულია ინტერნეტის ქსელთან
.edu - სასწავლო ორგანიზაციები (უნივერსიტეტები)
.gov - აშშ-ს სამთავრობო ორგანიზაციები
.mil - აშშ-ს სამხედრო ორგანიზაციები
.info - საინფორმაციო რესურსები
იხილეთ აგრეთვე
ინტერნეტ დომენების სია
ინტერნეტი
კალდეირან-გრანდი-დუ-პიაუი

კალდეირან-გრანდი-დუ-პიაუი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-მედიუ-კანინდეს შემადგენლობაში.
2010 წლის მონაცემებით, მოსახლეობა 5 671 ადამიანს შეადგენდა, მოსახლეობის სიმჭიდროვე 11.46 კმ²-ზე. ფართობი 494 891 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
Talış, Ismailli

Talış, Ismailli
Talış (also, Talysh) is a village and municipality in the Ismailli Rayon of Azerbaijan. It has a population of 263.
References
Populated places in Ismayilli District
ვერხნეე-აბდრიაშევო

ვერხნეე-აბდრიაშევო — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 458 ადამიანი. რაიონულ ცენტრ ასკაროვოდან დაშორებულია 56 კილომეტრით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (98%).
რესურსები ინტერნეტში
Совет муниципальных образований Республики Башкортостан.
Абдулгазино на портале «Генеалогия и Архивы»
სქოლიო
აბზელილოვოს რაიონის სოფლები
საქალაქო ქსელი

საქალაქო ქსელი
საქალაქო ქსელები (ინგლ. Metropolitan Area Networks შემოკლებით MANs ) - წარმოადგნეს კომპიუტერულ ქსელებს, რომელსაც უჭირავს შუალედური მდგომარება ლოკალურ და გლობალურ ქსელებს შორის. ასეთი ტიპის ქსელები შეიქმნა სულ ბოლოს და ემსახურება განსაკუთრებით დიდი ქალაქების (მეგაპოლისების) მომსახურებას.
საქალაქო ქსელებით ხდება ლოკალური ქსელების გაერთიანება და გლობალურ ქსელში ჩართვა, რომლეთა დაკავშირება ხდება 45 Mბიტი/წმ-იან ციფრული მაგისტრალური კავშირის არხებით.
უსადენო კავშირის შემთხვევაში (Wireless, WiMax) 54 მბიტი/წმ.
კომპიუტერული ქსელები
𐕜

𐕜
() — კავკასიის ალბანეთის დამწერლობის ასო.
რესურსები ინტერნეტში
Graphemica
ალბანური ასოები (კავკასია)
თხინვალი (ოზურგეთის მუნიციპალიტეტი)

თხინვალი (ოზურგეთის მუნიციპალიტეტი)
თხინვალი, ახალსაყდარი — სოფელი საქართველოში, გურიის მხარის ოზურგეთის მუნიციპალიტეტში, თემის ცენტრი (სოფელი თხინვალი). მდებარეობს ნასაკირალის სერის სამხრეთით, ზღვი დონიდან 80 მ. უახლოეს რკინიგზის სადგურ მერიიდან 4 კმ. სოფელში არის საჯარო სკოლა, ჭიდაობის კლუბი. სოფელში მოდის გოგირდოვანი წყალი.
ისტორია
თხინვალის ადრინდელი სახელწოდებაა ახალსაყდარი. ახალსაყდარი შედიოდა ხვარბეთის სასოფლო საზოგადოების შემადგენლობაში. XIX საუკუნეში სოფელში აშენდა წმინდა პანტელეიმონის სახელობის ხის ეკლესია. მისი მღვდელი იყო ილარიონ ქარცივაძე. 1910 წელს ტაძარი მოინახულა ეპიკოპოსმა ალექსანდრემ. ბოლო მღვდელი იყო რომანოზ ქინქლაძე, რომელიც 1924 წელს გადაასახლეს. ეკლესიის ფიცრებით ააშენეს სკოლა. 1930-იან წლებში სოფელს სახელი შეუცვალეს და ფართოდ გავრცელებული თხილის კულტურის გამო თხინვალი დაარქვეს. 1935 წელს შეიქმნა თხინვალის სასოფლო საბჭო, რომელიც მოცავდა სოფლებს თხინვალს, საღვთოს, მჭედუაურს, ჯაფარაულს და ზედუბანს. საბჭოთა პერიოდში თხილი გაიჩეხა და ჩაი გაშენდა. 1946 წლისთვის თხინვალში იყო 109 ჰა ჩაის, 69 ჰა ციტრუსის და 18 ჰა ტუნგის პლანტაცია, ხოლო 1977 წელს 116 ჰა ჩაისა და 36 ჰა ციტრუსის პლანტაცია.
მოსახლეობა
ცნობილი ადამიანები
სოფელში დაიბადა პედაგოგი გრიგოლ ბაბილოძე.
გალერეა
ლიტერატურა
სქოლიო
ოზურგეთის მუნიციპალიტეტის სოფლები
Pirvahid

Pirvahid (also, Pirvagid and Pirvaid) is a village and municipality in the Quba Rayon of Azerbaijan. It has a population of 1,293.
References
Populated places in Quba District (Azerbaijan)
Altenburger Land

Altenburger Land is a district in Thuringia, Germany. It is bounded by (from the west and clockwise) the district of Greiz, the Burgenlandkreis (Saxony-Anhalt), and the districts Leipzig, Mittelsachsen and Zwickau in Saxony. The district is a member of the Central German Metropolitan Region.
Geography
Altenburger Land is the easternmost district of Thuringia. It is largely agricultural with three quarters of the total area being used for agriculture. In contrast, forests make up only around 10% of the area, especially in the south of the district there are only few forests. This can be explained by a high soil fertility with a Loess-layer of up to 3.5 meters.
The main river is the Pleiße, a tributary of the White Elster, crossing the district from south to north. The hilly Osterland constituting the northernmost foothills of the Ore Mountains slopes gently away to the plains of eastern Saxony-Anhalt.
History
The region on the Pleiße River was part of a huge forest, where the Thuringii formed the Thuringian Kingdom. After this, the Kingdom was in 531 taken over by the Franks, Slavic people were also moving in. Thuringians reestablished independent rule. The castle of Altenburg already existed in the 10th century, it became an imperial seat. In the following centuries German settlers from other parts moved in. It was part of the Margravate of Meissen in the 14th century. At this time most of the forests were cleared.
The town of Altenburg and the surrounding lands were the tiny Duchy of Saxe-Altenburg from 1826 to 1918; afterwards it was a state within the Weimar Republic for a short time, before it was dissolved in 1922 in order to join the Free State of Thuringia.
The district in its present borders was established in 1922 under the name "Altenburg". In 1952 there was an administrative reform splitting the districts into two smaller units, called "Altenburg" and "Schmölln". They were merged again in 1994, but now under the name Altenburger Land.
Coat of arms
The coat of arms displays:
The red rose stands for the Burgraviate of Altenburg and is also part of the coat of arms of the city of Altenburg
The lion, which was the symbol of the reeves of Plauen; they had great power in the region during the 14th and 15th centuries
The black and gold stripes with the green ring was the coat of arms of the Saxon Wettin dynasty
The red acorn symbolises the skat game, which was invented in Altenburg in 1813
Towns and municipalities
References
External links
(German, English)
ამხანაგ სტალინის მოგზაურობა აფრიკაში

ამხანაგ სტალინის მოგზაურობა აფრიკაში
სიუჟეტი
ამ აბსურდულ კომედიაში კგბ ცდილობს ფაბრიკის მუშა, ებრაელის საოცარი მსგავსება, საბჭოთა სახელმწიფოს ბელად ი.ბ.სტალინთან მისი ორეულის შესაქმნელად გამოიყენოს. მიყრუებულ სახლში მას ბელადის ჟესტებს, მანერებს და მეტყველებას ასწავლიან, ორეული ამაყობს და წარმატებით ასრულებს თავის როლს, მაგრამ მასთან შეხვედრის წინა დღეს სტალინი გარდაიცვლება. ორეულს ფუნქცია ეკარგება, იგი აღარავის აინტერესებს.
როლებში
რამაზ ჩხიკვაძე
ჟანრი ლოლაშვილი
ზურაბ ყიფშიძე (სტალინი)
გრიგორიას კარნტინაკისი
რამაზ გიორგობიანი
სოსო ლაღიძე
ელენა კოსტინა
რესურსები ინტერნეტში
სქოლიო
1990 წლის ქართული ფილმები
სსრკ-ის ფილმები
ქართულენოვანი ფილმები
ხოტინის ბრძოლა (1673)

ხოტინის ბრძოლა (1673)
ხოტინის ბრძოლა — ბრძოლა ქ. ხოტინის მახლობლად. გაიმართა 1673 წლის 11 ნოემბერს 1672-1676 წლების ოსმალეთ-პოლონეთის ომის ფარგლებში. პოლონეთის ჯარებმა იან III სობესკის მეთაურობით გაანადგურეს ჰუსეინ-ფაშას 65 ათასიანი ოსმალური არმია.
ლიტერატურა
პოლონეთის ბრძოლები
ოსმალეთის ბრძოლები
XVII საუკუნის ბრძოლები
ბენდერლი ალი-ფაშა

ბენდერლი ალი-ფაშა (დ. ? — გ. 1821, კვიპროსი) — ოსმალეთის იმპერიის სახელმწიფო მოღვაწე, დიდი ვეზირი მაჰმუდ II-ის მმართველობის პერიოდში.
მისი დაბადების თარიღი უცნობია. ბენდერლი ალი-ფაშა დიდ ვეზირად დაინიშნა 1821 წლის 23 მარტს მაჰმუდ მეორის მმართველობის პერიოდში. 21 აპრილს ის ჩავიდა კონსტანტინოპოლში და ფაქტობრივად მხოლოდ 9 დღე ეკავა თანამდებობა.
ოსმალეთის იმპერიის ბიოგრაფიული წიგნის Sicill-i Osmani-ის მიხედვით 1821 წლის 12 აპრილს სულთანმა მაჰმუდ მეორემ ჩამოაქვეითა ბენდერლი ალი-ფაშა და ის როდოსში გადაასახლა. სამეფო ისტორიკოსის ვაკა-ნიუვის აჰმეტ ჯევდეტ ეფენდის ჩანაწერების მიხედვით კი ის კვიპროსზე გადაასახლეს. ის დაკრძალეს კარაჯააჰმეტის სასაფლაოზე სტამბოლში.
ლიტერატურა
Sinanoğlu, Mustafa, "Ali Paşa (Benderli)" (1999), Yaşamları ve Yapıtlarıyla Osmanlılar Ansiklopedisi, İstanbul:Yapı Kredi Kültür Sanat Yayıncılık A.Ş. C.1 s.223 ISBN 975-08-0072-9
Mehmed Süreyya (haz. Nuri Akbayar) (1996), Sicill-i Osmani, İstanbul:Tarih Vakfı Yurt Yayınları ISBN 975-333-0383 C.III s.257-258
Ahmet Cevdet Pașa:
(1309 [1893]) Tarih-i Cevdet, Dersaadet [Istanbul] : Matbaa-yi Osmaniye, (Osmanlıca) eski yazı
Tarih-i Cevdet (12 cilt 6 kitap) Istanbul: Üçdal Neşriyat
(2006), Tarih-i Cevdet (6 cilt) Istanbul: Hikmet Neşriyat
სქოლიო
ოსმალეთის იმპერიის დიდი ვეზირები
გარდაცვლილი 1821
აბრაამ სიმფსონი

აბრაამ სიმფსონი
აბრაამ ჯედიდაია „აბე“ სიმფსონ მეორე, აგრეთვე ცნობილია, როგორც გრემპა (პაპა) სიმფსონი — ერთ-ერთი მთავარი გმირი ანიმაციური სერიალში სიმფსონები. იგი პირველად გამოჩნდა 1989 წელს, ეპიზოდში „Grampa and the kids“.
პერსონაჟის შექმნის ისტორია
ანიმაციის შემქმნელს, მეტ გრეინინგს სურდა ჰყოლოდა პერსონაჟი, რომელიც ბავშვებს მოუყვებოდა უამრავ გამოგონილ ისტორიას. მას სურდა ჰყოლოდა ძალიან მოსაბეზრებელი პერსონაჟი. სწორედ ამ დროს მან გადაწყვიტა, რომ შეექმნა პაპა. მან დაავალა ანიმაციზე მომუშავე კოლექტივს, რომ შეერჩიათ პაპის სახელი. მათ აირჩიეს „აბრაამი“. საინტერესოა ის ფაქტი, რომ ეს ხალხი არ იყო ინფორმირებული იმის შესახებ, რომ მეტ გრეინინგსის პაპასაც აბრაამი ერქვა.
ბიოგრაფია
გრემპა სიმპსონი ჰომერ სიმპსონის მამაა, მარჯი სიმპსონისა, ბართის, ლიზასა და მეგის პაპა. ჰყავს უფროსი ძმა სახელად სირუსი, რომელიც ცხოვრობს ტაჰიტის კუნძულზე, აგრეთვე ჰყავს ახალგაზრდა ძმა სახელად ჩეტი. 29-ე სეზონის 25-ე სერიაში მას შეუსრულდა 87 წელი.
ნაკეთობები
„Playmates Toys“-მა შექმნა გრემპას ორი ფიგურა „World of Springfield“-ის სერიისათვის. პირველად სათამაშო გამოვიდა 2000 წლის მაისში, ხოლო მეორე სათამაშო, „Sunday Grampa“ პირველად გამოჩნდა 2002 წლის ივნისში.
რესურსები ინტერნეტში
აბრაამ სიმფსონი — TheSimpsons.com
აბრაამ სიმფსონი — კინოფილმების ინტერნეტ მონაცემთა ბაზა
სქოლიო
სიმფსონების პერსონაჟები
ეპიფიტოტია

ეპიფიტოტია (< ეპი... და — მცენარე) — მცენარეთა ინფექციური დაავადების გავრცელება მნიშვნელოვან ტერიტორიაზე დროის განსაზღვრულ მონაკვეთში. ეპიფიტოტიის სახით ჩვეულებრივ ჩნდება მცენარეთა ჟანგა და პურეული მარცვლოვნების გუდაფშუტა, კარტოფილის ფიტოფთოროზი, ვაშლის ქეცი და მრავალი სხვა ინფექციური დაავადება. როგორც წესი ეპიფიტოტია ხელსაყრელ პირობებში დაავადების რამდენიმე კერიდან ჩნდება. ფიტოპათოგენური მიკროორგანიზმები ვრცელდებიან რეზერვაციის ადგილებიდან და აავადებენ მცენარეთა დიდ რაოდენობას. ეპიფიტოტია ვითარდება დაავადების გამომწვევის რამდენიმე გენერაციიდან, რომლებიც რამდენიმე ახალ მსხვილ კერას წარმოქმნიან და აფართოებენ დაზიანების ზონას. ეპიფიტოტიის სისწრაფესა და გაჩენის პერიოდულობაზე გავლენას ახდენს დაავადების ტიპი, გამომწვევის თავისებურებები, მასპინძელი მცენარე და გარე ფაქტორები. ბრძოლის ღონისძიებები დამოკიდებულია დაავადების თავისებურებებზე.
სქოლიო
ეპიდემიოლოგია
მემცენარეობა
კოზმოდემიანსკი

კოზმოდემიანსკი — ქალაქი რუსეთში. მარი-ელის რესპუბლიკის მთიანი მარის რაიონის ადმინისტრაციული ცენტრი. 2016 წლის მონაცემებით ქალაქში ცხოვრობს 20 505 კაცი. ქალაქის სტატუსი აქვს 1781 წლიდან.
გეოგრაფია
მდებარეობს მდინარე ვოლგის (ჩებოქსარის წყალსაცავი) მარჯვენა მაღალ ნაპირზე. იოშქარ-ოლიდან სამხრეთ-დასავლეთით 104 კმ-ში. ქალაქი წარმოადგენს მთიანი მარიელების მთავარ კულტურულ ცენტრს.
ისტორია
კოზმოდემიანსკში ციხესიმაგრის აშენებამდე პირველი დასახლებების დაარსების თარიღი ჯერ კიდევ უცნობია. როგორც ციხესიმაგრე იგი დაარსდა 1583 წელს. მისი დაარსება დაკავშირებული იყო ივანე მრიხსანის 1582 წელს მიერ ყაზანის სახანოს დამარცხებასთან და მის შემოერთებასთან.
ქალაქის სახელწოდებასთან დაკავშირებით არსებობს ასეთი ლეგენდა: ივანე მრისხანემ როდესაც ილაშქრა ყაზანის სახანოში 1552 წლის 1 ნოემბერს, წმინდანების კოზმასა და დამიანეს ხსენების დღეს, შეჩერდა სწორედ იმ ადგილას, სადაც დღეს ქალაქია განლაგებული. მეფეს მოსწონებია ადგილმდებარეობა და უბრძანებია სწორედ ამ ადგილზე წმინდანების სახელზე აეშენებინათ ციხესიმაგრე.
ქალაქის პირველმოსახლეები იყვნენ მშვილდოსნები და მიწის მესაკუთრეები, ხოლო შემდეგ შემოუერთდნენ ახლადმონათლულები. მოგვიანებით აქ გადმოსახლდნენ მოქალაქეები ნიჟნი-ნოვგოროდისა და სვიაჟსკის გუბერნიიდან.
კოზმოდემიანსკის სახელწოდებით დასახლება პირველად იხსენიება 1609 წელს. 1708 წლის 18 დეკემბერს რუსეთის რვა გუბერნიად დაყოფის შემდეგ ქალაქი კოზმოდემიანსკი მიაწერეს ყაზანის გუბერნიას. 1781 წელს მიანიჭეს ქალაქის სტატუსი.
მოსახლეობა
2016 წლის მონაცემებით ქალაქში ცხოვრობს 20 505.
ეროვნული შემადგენლობა
რესურსები ინტერნეტში
Official website of Kozmodemyansk
Unofficial website of Kozmodemyansk
სქოლიო
მარი-ელის ქალაქები
პარის რაიონი

პარის რაიონი — რაიონი პერუში, პუნოს რეგიონის სანდიის პროვინციაში. მდებარეობს ზღვის დონიდან 3 450 მეტრზე. 2007 წლის მონაცემებით, მოსახლეობა 6 456 ადამიანს შეადგენდა, სიმჭიდროვე 16 ადამიანი კმ²-ზე. ფართობი 400.9 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
სანდიის პროვინციის რაიონები
პროსპექტ-მირა (მოსკოვის მეტრო, კალუჟსკო-რიჟსკაია)

პროსპექტ-მირა (მოსკოვის მეტრო, კალუჟსკო-რიჟსკაია)
პროსპექტ-მირა — მოსკოვის მეტროპოლიტენის სადგური. მდებარეობს კალუჟსკო-რიჟსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1958 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
პოკროვკა (კუგანაკის სოფსაბჭო)

პოკროვკა (კუგანაკის სოფსაბჭო)
პოკროვკა — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 843 ადამიანი. რაიონულ ცენტრ სტერლითამაქიდან დაშორებულია 30 კილომეტრით. უახლოესი რკინიგზის სადგურია უსტი-ზიგანი, რომელიც დაშორებულია 3 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (79%).
რესურსები ინტერნეტში
Совет муниципальных образований Республики Башкортостан.
სქოლიო
სტერლითამაქის რაიონის სოფლები
Amambai

Amambai is a municipality located in the Brazilian state of Mato Grosso do Sul. Its population was 39,826 (2020) and its area is 4,202 km2.
References
Municipalities in Mato Grosso do Sul
ჩაჩაგუი

ჩაჩაგუი — ქალაქი და მუნიციპალიტეტი კოლუმბიაში, ნარინიოს დეპარტამენტში.
2005 წლის მონაცემებით, მოსახლეობა 11 910 ადამიანს შეადგენდა. ფართობი 148 კმ²-ია.
იხილეთ აგრეთვე
ნარინიოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ნარინიოს დეპარტამენტის მუნიციპალიტეტები და ქალაქები
აფხაზური ცხენკალია

აფხაზური ცხენკალია — მწერი სწორფრთიანთა რიგისა. კავკასიონის მთავარი ქედის დასავლეთ ნაწილის ენდემი. სხეული მოგრძო აქვს — დედლისა 5 სმ, მამლისა 1,5 სმ არ აღემატება. მურა ფერისაა, მხოლოდ უკანა კიდურების წვივები აქვს ხშირად მოწითალო. ორივე სქესის ზედა ფრთები მოკლეა - მამლისა მენჯის შუამდე ძლივს აღწევს, დედლისა კი უფრო მოკლეა. იგი გვხვდება მხოლოდ სამეგრელოს ქედზე, აფხაზეთში და კრასნოდარის მხარის სამხრეთით მაღალ მთიანეთში ტყის ზედა საზღვართან სუბალპურ და ალპურ მდელოებზე.
აფხაზური ცხენკალია მიეკუთვნება Chorthippus-ის გვარს, რომელიც მოიცავს გარეგნულად მსგავს 100 სახეობას, ამათგან 9 საქართველოშიც გვხვდება. ფართოდ გავრცელებულ სახეობებთან ერთად (ცვალებადი ცხენკალია — Chorthippus biguttalus, პატარა ცხენკალია — Chorthippus mellis, მურა ცხენკალია Chorthippus macrocerus და სხვა). ამიერკავკასიის მთიანეთისათვის დამახასიათებელია მთელი რიგი ვიწრო ენდემური სახეობები და ქვესახეობები (Chorthippus demokielovi, Chorthippus mistshenkoi, Chorthippus pygmaeus).
ლიტერატურა
სწორფრთიანები
ლუის-კალვოს პროვინცია

ლუის-კალვოს პროვინცია
ლუის-კალვო — პროვინცია ბოლივიაში, ჩუკისაკის დეპარტამენტში. ესაზღვრება სანტა-კრუსისა და ტარიხას დეპარტამენტებს, ხოლო სამხრეთ-აღმოსავლეთით პარაგვაის რესპუბლიკას. დასავლეთიდან-აღმოსავლეთით გადაჭიმულია 165 კმ-ზე, ხოლო ჩრდილოეთიდან სამხრეთისაკენ 225 კმ-ზე. საერთო ფართობი 13 299 კმ²-ია. სახელი ეწოდა ბოლივიელი მუსიკოსის, ლუის კალვოს საპატივაცემოდ.
2005 წლის მონაცემებით, მოსახლეობა შეადგენდა 23 180 ადამიანს. მათი 96.1% ლაპარაკობს ესპანურად 9.2% კეჩუას ენაზე, 0.4% აიმარაზე, და 26.1% სხვა ადგილობრივ ენებზე. 91.8% კათოლიკეა, 4.1% პროტესტანტი.
პროვინცია შედგება სამი მუნიციპალიტეტისაგან. დედაქალაქია ვილია-ვაკა-გუსმანი.
იხილეთ აგრეთვე
ბოლივიის პროვინციები
რესურსები ინტერნეტში
ბოლივიის სტატისტიკის ეროვნული ინსტიტუტი
პროვინციის დეტალური რუკა
ჩუკისაკის პროვინციის სოციალური მონაცემები
ჩუკისაკის დეპარტამენტის პროვინციები